કોંગ્રેસના પ્રદેશના નેતાઓ એકતરફ લોકસભાની સમીક્ષા બેઠકમાં ભાજપના નારાજ ધારાસભ્યોને કોંગ્રેસમાં લાવવાના પ્રયાસો કરવાના આદેશ આપી રહ્યા હતા ત્યારે શુક્રવારે સવારથી કોંગ્રેસના ખંભાળિયાના ધારાસભ્ય અને પૂર્વ સાંસદ વિક્રમ માડમ કોંગ્રેસ છોડી રહ્યા હોવાની અટકળો વહેતી થઈ હતી. જે અંગે પ્રદેશ પ્રમુખ અમિત ચાવડાએ કોઈ ટિપ્પણી કરવાનો ઈનકાર કરતાં કહ્યું કે, આ બાબતે વિક્રમભાઈ જ કંઈ કહી શકે. જો કે, વિક્રમ માડમે નારાજગી વ્યક્ત કરતાં કહ્યું કે, તેઓ કોંગ્રેસ છોડે તો પણ ભાજપમાં જોડાશે નહીં. .